dyrepasser
Dyrepasser er en erhvervsuddannelse, som kvalificerer til opgaver omkring pasning og pleje af dyr. Uddannelsen kan tages inden for ét af fire specialer: dyr i zoologiske anlæg, forsøgsdyr, dyrehandel og hestemanager.
Uddannelsen til dyrepasser varer fra 3 år og 2 måneder til 4 år og 6 måneder, og den hører under det erhvervsfaglige hovedområde Fødevarer, jordbrug og oplevelser. Uddannelsen inden for specialerne dyr i zoologiske anlæg, forsøgsdyr og hestemanager kan tages som et EUX-forløb. 
jordbrugsområdets erhvervsuddannelser